open-index/open-wikipedia-markdown huggingface dataset:
தினமலர்

**தினமலர்** இந்தியாவின் தமிழகத்திலிருந்து வெளிவரும் தமிழ் நாளிதழ்களில் ஒன்றாகும். இந்நாளிதழ் டி. வி. இராமசுப்பையர் என்பவரால் 1951 ஆம் ஆண்டு செப்டம்பர் 6 ஆம் நாள் தொடங்கப்பட்டது.

சென்னை, புதுச்சேரி, வேலூர், கோவை, சேலம், ஈரோடு, திருச்சி, மதுரை, நெல்லை, நாகர்கோயில் ஆகிய இடங்களில் இதன் பதிப்புகள் வெளிவருகின்றன .

தமிழகத்தில் அதிகம் விற்பனையாகும் முதல் இரண்டு நாளிதழ்களில் இதுவும் ஒன்று.

## வரலாறு

## தினமலர் பகுதிகள்
தினமலர் நாளிதழில் தினம் இடம் பெறுகின்ற பகுதிகள்.

* பக்க வாத்தியம்
* டீ கடை பெஞ்சு
* அக்கம் பக்கம்
* பேச்சு, போட்டி, அறிக்கை
* இது உங்கள் இடம்
* டவுட் தனபாலு
* உரத்த சிந்தனை
* படிக்கலாம் வாங்க புத்தக அறிமுகப்பகுதி.

## தினமலர் இணைப்புகள்
தினமலர் நாளிதழுடன் இலவச இணைப்புகளாக புத்தகங்களும், வரிவிளம்பரம் போன்ற பகுதிகளும்  கொடுக்கப்படுகின்றன.

* தினமலர் வாரமலர் - ஞாயிற்று கிழமைகளில் இலவச இணைப்பாக தினமலர் நாளிதழுடன் தரப்படுகின்ற பல்சுவை இதழ்.
* தினமலர் சிறுவர் மலர் - சனிக் கிழமைகளில் இலவச இணைப்பாக தினமலர் நாளிதழுடன் தரப்படுகின்ற சிறுவருக்கான இதழ்.
* தினமலர் ஆன்மீக மலர்  - வெள்ளிக் கிழமைகளில் இலவச இணைப்பாக தினமலர் நாளிதழுடன் தரப்படுகின்ற ஆன்மீக இதழ்
* தினமலர் வருடமலர்
* தினமலர் பொங்கல் மலர்
* வரி விளம்பரங்கள்  - ஞாயிற்று கிழமைகளில் இலவச இணைப்பாக தினமலர் நாளிதழுடன் தரப்படுகின்ற விளம்பர தொகுப்பு.
* அங்காடித் தெரு
* அக்கம் பக்கம்

## இணையத்தில் தினமலர்

### தினமலர் கோவில்கள்
தினமலர் கோவில்கள் பகுதியில் பகவத் கீதை, மாவட்ட கோவில்கள், 12 திருமுறைகள், முக்கிய ஊர்களில் உள்ள கோவில்கள், 108 திவ்ய தேசம், 274-சிவாலயம், விஷ்ணு கோவில், சிவன் கோவில்,12 ஜோதிர் லிங்கம், விநாயகர் கோவில், அம்மன் கோவில், சக்தி பீடங்கள், முருகன் கோவில், அறுபடைவீடு,	நவக்கிரக கோவில், 27 நட்சத்திர கோவில், பிற கோவில், தனியார் கோவில், கோவில் முகவரிகள், வெளி மாநில கோவில்,வெளிநாட்டு கோவில், சிறப்பு வீடியோ, ஐயப்ப தரிசனம், வழிபாடு,	 	 காந்தி - சுய சரிதை, பாரதியார் கவிதைகள் போன்றவை உள்ளன.

## மொபைல் நாளிதழ்
**தினமலர் மொபைல் நாளிதழ்** என்பது தினமலர் நாளிதழ் வழங்கும் நகர்பேசி சேவையாகும். கடந்த 2009 ஆம் ஆண்டு இச்சேவை துவங்கப்பட்டது. . இந்த சேவையை பெறுவதற்கு  ஜி.பி.ஆர்.எஸ்., வசதி உடைய நகர்பேசி தேவை. 
இந்த சேவையை நியூஸ்ஹன்ட் என்ற நிறுவனத்துடன் இணைந்து தினமலர் வழங்குகிறது .

### செய்தி பிரிவுகள்
*முக்கியச் செய்திகள்
* அரசியல்
*பொது
*சம்பவம்
*'இதபடிங்க முதல்ல'
* சினிமா
**கிரிக்கெட் லைவ்*
*தங்கம் வெள்ளி நிலவரம்
* வாரமலர்
*கேலரி உள்ளிட்ட பகுப்புகள்.

## தகவல் மூலம்

## வெளி இணைப்புகள்
* தினமலர் இணையப் பதிப்பு.
* விளையாட்டு செய்திகள் .
* வர்த்தகம் .
* உலக தமிழர் செய்திகள் .
* சினிமா .
* புத்தக மதிப்புரை .
* தினமலர் தமிழக கோயில்கள் .
 

பகுப்பு:தமிழக நாளிதழ்கள்
தலிகோட்டா சண்டை

**தலிகோட்டா சண்டை** அல்லது **தலைக்கோட்டை சண்டை** அல்லது **தலைக்கோட்டை போர்**  (*Battle of Talikota*, , , சனவரி 26, 1565), விசயநகரப் பேரரசிற்கும் தக்காண சுல்தான்களுக்கும் இடையே நடந்த இறுதிகட்டப் போராகும். இதன் விளைவாக தென்னிந்தியாவின் கடைசி பெரும் இந்து இராச்சியம் முடிவிற்கு வந்தது. தலிகோட்டா கர்நாடகாவின் பீஜப்பூரின் தென்கிழக்கே ஏறத்தாழ 80 கி.மீ. தொலைவில் அமைந்துள்ளது. விசயநகரத்தின் தலைமை அச்சுத ராயரிடம் இருந்து ராமராயருக்கு மாறிய போது சுல்தானகங்கள் ஒன்றிணைந்து விசயநகரத்தை வெல்ல நினைத்தனர். மேலும் சுல்தானகங்களுக்குள் நடந்த திருமணங்கள் அவர்களது உட்பூசல்களைத் தீர்த்தது. எனவே அவர்கள் ஒன்றிணைந்து தங்கள் பொது எதிரியான விசயநகரப் பேரரசை வென்றனர்.

## உசாத்துணைகள்
*Hauma Hamiddha, "Ramaraya and the Battle of Talikota", India-Forum.com (25 November, 2004) 
* இந்தியா டுடே Collector's edition of History
* Dr. Suryanath U. Kamath, *A concise history of Karnataka*, 2001, Bangalore (Reprinted 2002)
* Prof K.A. Nilakanta Sastri, *History of South India, From Prehistoric times to fall of Vijayanagar,* Oxford University Press, New Delhi (1955; reprinted 2002)

## குறிப்புகள்

## வெளியிணைப்புகள்
* Incredible India Hampi Guide 
* Hampi - A Guide To History And Tourism
* - The post-Talikota struggle 

பகுப்பு:தென்னிந்திய வரலாறு
பகுப்பு:ஆந்திரப் பிரதேச வரலாறு
பகுப்பு:கர்நாடக வரலாறு
பத்தாவது தமிழ் இணைய மாநாடு

உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு நடத்தி வரும் தமிழ் இணைய மாநாடுகளில்** பத்தாவது தமிழ் இணைய மாநாடு** அமெரிக்க நாட்டில் பென்சில்வேனியா மாநிலத்திலுள்ள பிலடெல்பியாவில் உள்ள பென்சில்வேனியாப் பல்கலைக்கழகத்தில் 2011ம் ஆம் ஆண்டு சூன் 17 முதல் சூன் 19 வரை மூன்று நாட்கள் நடைபெற உள்ளது. **தமிழ் இணையம் 2011** என்று பெயரிடப்பட்டுள்ள இம்மாநாட்டில் ஆய்வரங்குகள், கருத்தரங்குகள் போன்றவை நடைபெற உள்ளன.

## ஆய்வரங்குகள்

இம்மாநாட்டில் கீழ்காணும் 10 தலைப்புகளில் ஆய்வரங்குகள் நடத்தப்பட உள்ளன.
#கணினியினூடே செம்மொழி
#கணனி/இணையம் வழி தமிழ் மொழி கற்றல் மற்றும் கற்பித்தல்
#செயற்கைத் திறனாய்வு
#கணினி மொழியியல்
#மின் அகராதி
#வலைப் பூக்கள்
#விக்கிப்பீடியா - தமிழ் நிரலிகள்
#மின் வணிகம்
#இயற்கை மொழிப் பகுப்பாய்வு 
#மொழிக் கொள்கை, கல்வெட்டுத் தமிழ், பேச்சுத் தமிழ் – தொழில் நுட்பத்தின் பங்கு

## வெளி இணைப்புகள்
* பத்தாவது இணைய மாநாட்டிற்கான வலைப்பக்கம் 

பகுப்பு: தமிழ் இணைய மாநாடுகள்
பகுப்பு:2011 தமிழ் மாநாடுகள்
பகுப்பு:ஐக்கிய அமெரிக்காவில் தமிழ் மாநாடுகள்
இராஜாக்கமங்கலம்

**இராஜாக்கமங்கலம்** (Rajakkamangalam) தமிழ்நாடு மாநிலத்தின் கன்னியாகுமரி மாவட்டம்,  அகத்தீஸ்வரம் வட்டத்தில் உள்ள ஓர் ஊராட்சி ஒன்றியம் (பஞ்சாயத்து யூனியன்) ஆகும். இது கன்னியாகுமரி மாவட்டத்தில் உள்ள ஒன்பது நிருவாக நிலைகளுள் ஒன்றாகும். 

இந்த ஒன்றித்தில் உள்ள ஊராட்சிகளாவன, 
# அத்திக்காட்டுவிளை
# எள்ளுவிளை
# காந்திபுரம்
# கன்யாகுளம்
# கேசவன்புத்தன் துறை
# மேலகிருஷ்ணன் புதூர்
# மணக்குடி
# வடக்குச் சூரங்குடி
# புத்தேரி
# பெருவிளை
# பறக்கை
# பள்ளம் துறை
# மேலச்சங்கரன் குழி
# இராஜாக்கமங்கலம்
# தருமபுரம்

## மேற்கோள்

* கன்னியாகுமரி மாவட்ட அரசு வலைத்தளம் 
## வெளி இணைப்புகள்
* விக்கிமேப்பியாவில் இராஜாக்கமங்கலம் அமைவிடம்
பகுப்பு:கன்னியாகுமரி மாவட்டத்திலுள்ள கிராமங்கள்
இராதாபுரம் வட்டம்

** இராதாபுரம் வட்டம்** , தமிழ்நாட்டின் திருநெல்வேலி மாவட்டத்தில்  உள்ள 16 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் இராதாபுரம் நகரத்தில் உள்ளது.

இந்த வட்டத்தின் கீழ் இராதாபுரம்,	லெவிஞ்சிபுரம்,  சமூகரெங்கபுரம், பழவூர், பணகுடி, வள்ளியூர், என 6 குறுவட்டங்களும்,  50 வருவாய் கிராமங்களும் உள்ளன.

இவ்வட்டத்தில் வள்ளியூர் ஊராட்சி ஒன்றியம் மற்றும் இராதாபுரம் ஊராட்சி ஒன்றியம் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்  மக்கள்தொகை பரம்பல் பின்வருமாறு உள்ளது:     
* மக்கள்தொகை = 304,652
* ஆண்கள் = 150,284
*   பெண்கள் =  154,368
*  குடும்பங்கள்  =  78,475    
*  கிராமப்புற மக்கள்தொகை % =  64.2%
* எழுத்தறிவு  =  88.63%
* பாலின விகிதம் = 1,000 ஆண்களுக்கு, 1,027  பெண்கள் 
* 6 வயதிற்குட்பட்ட குழந்தைகள் = 9918 
* குழந்தைகள் பாலின விகிதம் = 1000 ஆண் குழந்தைகளுக்கு,  954   பெண் குழந்தைகள்
* பட்டியல் சமூகத்தினரும், பட்டியல் பழங்குடியினரும் =42,326  மற்றும்  2,329

### சமயம்
* இந்துக்கள் = 69.61%
* இசுலாமியர்கள் =  2.47%
* கிறித்தவர்கள் = 27.73%
* பிறர்= 0.18%

## மேற்கோள்கள்

பகுப்பு:திருநெல்வேலி மாவட்ட வட்டங்கள்
குவலயானந்தம் (அப்பைய தீட்சிதர்)

உலகப் பன்னோக்கு என்னும் பொருளில் செய்திகளைக் கூறுவது **குவலயானந்தம்** (குவலயம்+அனந்தம்). குவலயானந்தம் என்னும் பெயரில் இரண்டு நூல்கள் உள்ளன. ஒன்று வாதவூரார் என்பவரால் இயற்றப்பட்டது. மற்றொன்று அப்பைய தீட்சிதர் என்பவரால் எழுதப்பட்டது.

இக்கட்டுரையில் அப்பைய தீட்சிதரின் குவலயானந்தம் பற்றிய செய்திகள் தொகுக்கப்படுகின்றன.

வாதவூராரின் நூல் நூற்பா எனப்படும் சூத்திர யாப்பால் அமைந்தது. இந்த நூல் கட்டளைக் கலித்துறை என்னும் யாப்பால் அமைந்தது. இடையிடையே ஈரடிப் பாடல்களும் வருகின்றன. இதில் 154 பாடல்கள் உள்ளன. 

இந்தப் பாடல்கள் அனைத்தும் அணியிலக்கணம் பற்றியவை.
* முதல் பாடல் அம்பிகைக்கு வணக்கம் சொல்கிறது.
* ‘தென் இளசைத்தவனே’ (7) ‘இளசைக் குமாரெட்ட பாண்டியனே’ (150) ‘எட்டதளத்து அரசே’ (86) என்று முடியும் பாடல்களால் இந்த நூல் இயற்றியவரைப் பேணியவன் யார் என்பது தெரிய வருகிறது. அவனது பெயர் சீதரன் என்று மற்றொரு பாடல் (57) குறிப்பிடுகிறது. 
* தற்குறிப்பு-அணியை இந்த நூல் ஒளிப்பு எனக் குறிப்பிடுகிறது. அத்துடன் ஐந்து வகையான ஒளிப்பு-அணியை இது குறிப்பிடுகிறது.
* இயல்பு-நவிற்சி-அணியை இந்நூல் ‘சிலேஷை’ (56) எனக் குறிப்பிடுவதால் ஆசிரியரின் போக்கு எத்தகையது என்பதை எண்ணிப்பார்க்க முடிகிறது.

## அப்பைய தீட்சிதரின் சரித்திரத்திலிருந்து

ஐதராபாத்திலிலுள்ள 'அப்பைய தீட்சிதேந்திர கிரந்தாவளி பிரகாசன சமிதி' என்ற ஒரு நூலகத்தாரல் 1972இல் வெளியிடப்பட்டு, முனைவர் என். ரமேசன் என்பவரால் (ஆங்கிலத்தில்) எழுதப்பட்ட 'ஶ்ரீ அப்பைய தீட்சிதர்' என்ற நூலில், தீட்சிதரின் 104 நூல்களைப் பற்றிய குறிப்புகள் உள்ளன. அவைகளில் 'குவலயானந்தம்' பற்றி உள்ள குறிப்பு:

'அர்த்தாலங்காரத்தை' கற்பிக்கும் நூல் இது. அலங்கார சாத்திரத்தில் இது ஒரு பிரசித்தமான ஏற்புடைய நூல். இவருக்கு முன்னால் இத்துறையில் இருந்த நூல்களையெல்லாம் அலசி, தேர்ந்து திருத்தியமைக்கப்பட்ட நூல். முழுநூலும் மனதுக்குப் பிடித்தமாகவும் விளக்கங்களுடனும் எடுத்துக்காட்டுகளுடனும் எழுதப்பட்டது. சில புது அணிகளும் சேர்க்கப்பட்டிருக்கின்றன. அணிகளைப் பற்றிப் படிப்போர் முதன்முதலில் படிக்கவேண்டிய நூல். இதற்கு 'சந்திரிகா' (நிர்ணயசாகரா அச்சகம், மும்பை), 'ரசிக ரஞ்சனி' என்ற இரண்டு விளக்கவுரைகள் உள்ளன. 'ரசிக ரஞ்சனி' ஹாலாஸ்யநாத சாஸ்திரியாரால் கும்பகோணத்திலிருந்து பிரசுரிக்கப்பட்டிருக்கிறது.

## கருவிநூல்
:தமிழ் இலக்கண நூல்கள், முனைவர் ச.வே.சுப்பிரமணியன் பதிப்பாசிரியர், மெய்யப்பன் பதிப்பக வெளியீடு, 2007

பகுப்பு:தமிழ் இலக்கண நூல்கள்
பீட்டர் சிமித்

**பீட்டர் சிமித்** (*Peter Smith*, பிறப்பு: அக்டோபர் 30 1908, இறப்பு: ஆகத்து 4 1967), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 465 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1946 - 1947 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1908 பிறப்புகள்
பகுப்பு:1967 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ரொபின் சிமித்

**ரொபின் சிமித்** (*Robin Smith *, பிறப்பு: செப்டம்பர் 13 1963), இங்கிலாந்து அணியின் துடுப்பாட்டக்காரர். இவர் 62 தேர்வுத் துடுப்பாட்டப் போட்டிகளிலும் , 71 ஒருநாள் பன்னாட்டுத் துடுப்பாட்டப் போட்டிகளிலும் 426 முதல்தர துடுப்பாட்டப் போட்டிகளிலும், 443 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1988 - 1999 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
டைகர் சிமித்

**டைகர் சிமித்** (*Tiger Smith*, பிறப்பு: பிப்ரவரி 6 1886, இறப்பு: ஆகத்து 31 1979), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் , 496 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1911 - 1913 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1886 பிறப்புகள்
பகுப்பு:1979 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஜெரால்ட் சிமித்ஸன்

**ஜெரால்ட் சிமித்ஸன்** (*Gerald Smithson*, பிறப்பு: நவம்பர் 1 1926, இறப்பு: செப்டம்பர் 6 1970), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 200 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1926 பிறப்புகள்
பகுப்பு:1970 இறப்புகள்
பகுப்பு:யார்க்சையர் துடுப்பாட்டக்காரர்கள்
குறும்பர்

**குறும்பர்** (*Kurumbar*) எனப்படுவோர் தென்னிந்தியாவில் வாழுகின்ற ஓர் இனக்குழுவினர் ஆவர். இவர்கள் ஆடு மேய்ப்பவர்களாக உள்ளனர். இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்களை **குறும்ப இடையர்**, **குறுபாரு**, **குறும்ப கவுண்டர்** போன்ற பெயர்களாலும் அழைக்கப்படுகின்றனர்.

குறும்பு என்றால் காடு என்று பொருள். காடும் காடு சார்ந்த பகுதியில் வாழ்ந்த முல்லை நில மக்களான இவர்கள், மேற்கு தொடர்ச்சி மலை வழியாக ஆந்திரா, கருநாடகா மற்றும் பல மாநிலங்களில் பரவி வாழ்கின்றனர். இவர்கள் பல பெயர்களில் அறியப்பட்டாலும், அவை ஒரே பொருளைக் குறிப்பவை. இவர்களது கடவுளாக வீரபத்திரரை (பீரா தேவரு) வழிபடுகின்றனர். தங்களது தலையில் தேங்காய் உடைத்து கடவுளை வழிபடுகின்றனர். இவர்களது சாதிப்பெயர்கள் *குறும்ப இடையர் கவுண்டர்*, *கௌடர்*, *ஹெக்கடே*, *நாயக்கர்* என்பன ஆகும். இந்தியாவின் பிற பகுதிகளில் இவர்கள் *தங்கர்* என அறியப்படுகின்றனர்.

## மேற்கோள்கள்

பகுப்பு:சாதிகள்
பகுப்பு:கவுண்டர்
பகுப்பு:தமிழரில் சாதிகள்
ஜேம்ஸ் சதர்ட்டன்

thumb | வலது
**ஜேம்ஸ் சதர்ட்டன்** (*James Southerton*, பிறப்பு: நவம்பர் 16 1827, இறப்பு: சூன் 6 1880), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 286 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1827 பிறப்புகள்
பகுப்பு:1880 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
வண்ணத்தியல்பு

தமிழிசையின் இலக்கணம் கூறும் நூல் **வண்ணத்தியல்**. இதனை **வண்ணத்தியல்பு** என்றும் வழங்குகின்றனர். வண்ணத்தை இக்கால இசைவாணர்கள் சந்தம் என்கின்றனர்.

வண்ணச்சரபம் தண்டபாணி சுவாமிகள் இயற்றிய இலக்கண நூல்கள் இரண்டு - ஒன்று அறுவகை இலக்கணம் என்னும் நூல். மற்றொன்று வண்ணத்தியல்பு எனப்படும் இந்த நூல். இந்த நூலைப் பாடியதாலேயே நூலாசிரியர் தண்டபாணி சுவாமிகளை ‘வண்ணச்சரபம்’ என்னும் அடைமொழி தந்து சிறப்பிக்கலாயினர்.

கூத்து, வரி, சிற்றிசை, பேரிசை என்னும் நூல்கள் கடைச்சங்க காலத்தில் இயற்றப்பட்ட நூல்கள் என்பதை முச்சங்க வரலாறு தெரிவிக்கிறது. அந்த நூல்கள் இப்போது இல்லை. 

பண்ணத்தி பற்றிய குறிப்பு தொல்காப்பியத்தில் உள்ளது. மேலும் பாஅ-வண்ணம், தாஅ- முதலான 20 வகையான வண்ணங்களைப் பற்றிய விளக்கமும் உள்ளது.

சிலப்பதிகாரத்திலும், அதற்கு எழுதிய அடியார்க்கு நல்லார் உரையிலும் தமிழிசை பற்றிய குறிப்புகள் உள்ளன. 

நமக்குக் கிடைத்துள்ள தமிழிசை-நூல்களில் இந்த வண்ணத்தியல் முதல்-நூல் எனலாம்.

இந்த நூலில் 110 நூற்பாக்கள் உள்ளன. முதல் 10 பாடல்கள் நூல் பற்றிய செய்திகளைக் கூறும் பாயிரமாக அமைந்துள்ளது.
* வண்ணம்
:தத்த, தத்தா, தாத்த, தாத்தா, தாந்த, தாந்தா, 
:தனா, தான, தானா, தன்ன, தன்னா
:தய்ய, தய்யா, 
ஆகிய வண்ணங்களுக்கு இந்நூலில் விளக்கங்கள் உள்ளன. 

* முருகப் பெருமானைக் காப்புச் செய்யுளில் பாடித் தொடங்கும் இந்த நூல் முடிவிலும் முருகப் பெருமானைப் போற்றும் தனி வெண்பா ஒன்றைக்கொண்டு முடிகிறது. முதலிலும் முடிவிலும் கடவுளைப் போற்றும் புதுமை இந்த நூலில் காணப்படுகிறது.

இந்நூல் குறிப்பிடும் செய்திகளில் சில (பாடல் எண்ணுடன்):
* வண்ணத்தியல் பொருள் 100 என்று இந்த நூல் சுட்டுகிறது (5)
* வடமொழி மரூஉச்சொல் சேர்த்தால் மதுரம் குன்றும் -17-
* துள்ளல் என்பது சில சந்தம் புணர்ப்பது -95-
* குழிப்பு என்பது பல சந்தம் புணர்ப்பது -96-
* தன் விருப்பத்தையும், தெய்வத்தின் சீரையும் வண்ணப்பாவால் வழங்குவது முறைமை -103-

## மேலும் பார்க்க
* தொல்காப்பியத்தில் தமிழிசை
* சிலப்பதிகாரத்தில் தமிழிசை

## கருவிநூல்
* தமிழ் இலக்கண நூல்கள், முனைவர் ச.வே.சுப்பிரமணியன், தொகுப்புப் பதிப்பாசிரியர், மெய்யப்பன் பதிப்பக வெளியீடு, 2007

பகுப்பு:தமிழ் இலக்கண நூல்கள்
டிக் ஸ்பூனர்

**டிக் ஸ்பூனர்** (*Dick Spooner*, பிறப்பு: திசம்பர் 30 1919, இறப்பு: திசம்பர் 20 1997), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 359 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1955 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1919 பிறப்புகள்
பகுப்பு:1997 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ரெஜி ஸ்பூனர்

**ரெஜி ஸ்பூனர்** (*Reggie Spooner*, பிறப்பு: அக்டோபர் 21 1880, இறப்பு: அக்டோபர் 2 1961), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும் , 237 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1905 - 1912 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1880 பிறப்புகள்
பகுப்பு:1961 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
அன்றூ மைக்கல் சிமித்

**அன்றூ மைக்கல் சிமித்** (*Andrew Michael Smith*, பிறப்பு: அக்டோபர் 1 1967) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் , 157 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1997 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
பிரியன் ஸ்டேபல்ஸ்

**பிரியன் ஸ்டேபல்ஸ்** (*Brian Statham*, பிறப்பு: சூன் 17 1930, இறப்பு: சூன் 10 2000), இங்கிலாந்து அணியின் துடுப்பாட்டக்காரர். இவர் 70 தேர்வுத் துடுப்பாட்டப் போட்டிகளிலும் , 759 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 -1965 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1930 பிறப்புகள்
பகுப்பு:2000 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
ஏ. ஜீ. ஸ்டீல்

**ஏ. ஜீ. ஸ்டீல்** (*A. G. Steel*, பிறப்பு: செப்டம்பர் 24 1858, இறப்பு: சூன் 15 1914), இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டிகளிலும் , 162 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 -1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1854 பிறப்புகள்
பகுப்பு:1914 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:1858 பிறப்புகள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
டேவிட் ஸ்டீல்

**டேவிட் ஸ்டீல்** (*David Steele*, பிறப்பு: செப்டம்பர் 29 1941), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் , ஒரு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1941 பிறப்புகள்
பகுப்பு:பெட்போர்ட்சையர் துடுப்பாட்டக்காரர்கள்
பகுப்பு:டெர்பிசையர் துடுப்பாட்டக்காரர்கள்
பகுப்பு:டெர்பிசையர் துடுப்பாட்ட அணித் தலைவர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
சேம் ஸ்டெப்பல்

**சேம் ஸ்டெப்பல்** (*Sam Staples*, பிறப்பு: செப்டம்பர் 18 1892, இறப்பு: சூன் 4 1950), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 385 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1928 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1892 பிறப்புகள்
பகுப்பு:1950 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
ஜோன் ஸ்டீவன்ஸ் (1965)

**ஜோன் ஸ்டீவன்ஸ்** (*John Stephenson*, பிறப்பு: மார்ச்சு 14 1965), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 304 முதல்தர துடுப்பாட்டப் போட்டிகளிலும், 319 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1989 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1965 பிறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பெங்களூர்க் கோட்டை

**பெங்களூர்க் கோட்டை** கெம்பேகௌடா என்பவரால் கட்டப்பட்ட களிமண்ணால் ஆன கோட்டையாகும். பின்னர் 1761-இல் இது ஐதர் அலியால் கற்கோட்டையாக மேம்படுத்தப்பட்டது. இக்கோட்டை 1791-இல் நடந்த மூன்றாம் மைசூர்ப் போரில் ஆங்கிலேயரால் கைப்பற்றப்பட்டது.

தற்போது கோட்டையின் தில்லி வாசல் மட்டுமே எஞ்சியுள்ளது.

 

பகுப்பு:கருநாடகக் கோட்டைகள்
பகுப்பு:பெங்களூரில் உள்ள சுற்றுலாத் தலங்கள்
ரொனி ஸ்டெனிபோத்

**ரொனி ஸ்டெனிபோத்** (*Rony Stanyforth*, பிறப்பு: மே 30 1892, இறப்பு: பிப்ரவரி 20 1964), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 61 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1928 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1892 பிறப்புகள்
பகுப்பு:1964 இறப்புகள்
பகுப்பு:பிரித்தானிய மிலிட்டரி துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
கிரஹாம் ஸ்டீவன்சன்

**கிரஹாம் ஸ்டீவன்சன்** (*Graham Stevenson*,பிறப்பு: திசம்பர் 16 1955), இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 188 முதல்தர துடுப்பாட்டப் போட்டிகளிலும், 255 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1980 - 1981 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1955 பிறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:2014 இறப்புகள்
அலெக் ஸ்டுவார்ட்

**அலெக் ஸ்வேர்ட்** (*Alec Stewart*,பிறப்பு: ஏப்ரல் 8 1963) என்பவர் இங்கிலாந்து அணியின் துடுப்பாட்டக்காரர் ஆவார். இவர் 133 தேர்வுத் துடுப்பாட்டப் போட்டிகளிலும் , 170 ஒருநாள் பன்னாட்டுத் துடுப்பாட்டப் போட்டிகளிலும் 447 முதல்தர துடுப்பாட்டப் போட்டிகளிலும், 504 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 - 2003 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
மிக்கி ஸ்டுவார்ட்

**மிக்கி ஸ்வேர்ட்** (*Micky Stewart*,பிறப்பு: செப்டம்பர் 16 1932), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் 530 முதல்தர துடுப்பாட்டப் போட்டிகளிலும், 75 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1962 - 1964 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1932 பிறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
ஆன்ட்ரூ ஸ்டோடார்ட்

**அன்றூ ஸ்டோடார்ட்** (*Andrew Stoddart *,பிறப்பு: மார்ச்சு 11 1863, இறப்பு: ஏப்ரல் 4 1915) என்பவர் இங்கிலாந்து அணியின் துடுப்பாட்டக்காரர் ஆவார். இவர் 16 தேர்வுத் துடுப்பாட்டப் போட்டிகளிலும் , 309 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 - 1898 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1863 பிறப்புகள்
பகுப்பு:1915 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
செயற்கை வைரம்

thumb|300px|மிகைவெப்ப மிகைஅழுத்த முறையில் தயாரிக்கப்பட்ட பல்வேறு வண்ண வைரங்கள்
**செயற்கை வைரம்** *(Synthetic diamond)* என்பது தொழில் நுட்ப முறையில் தயாரிக்கப்படும் வைரம் ஆகும். மிகை வெப்ப மிகை அழுத்த நிலை (**H**igh-**P**ressure **H**igh-**T**emperature synthesis) முறையிலோ அல்லது வேதிய ஆவிப் படிதல் (**C**hemical **V**apor **D**eposition) முறையிலோ இவை தயாரிக்கப்படுகின்றன. முதல் செயற்கை வைரம் 1953 ஆம் ஆண்டு தயாரிக்கப்பட்டது. இவை பல்வேறு வடிவிலும் பல்வேறு வண்ணங்களிலும் தயாரிக்க்கப்படுகின்றன. இவை இயற்கை வைரத்தோடு ஒப்பிடுகையில் சில பண்புநலன்களில் விட மேலாகவும் சில பண்பு நலன்களில் கீழாகவும் உள்ளன.

வைரச் சந்தையில் செயற்கை வைரத்தை இயற்கை வைரத்தில் இருந்து வேறுபடுத்தி அறிய நிறமாலைமானி முறையைப் பயன்படுத்துகின்றனர். 

செயற்கை வைரம் ஆபரணமாக மட்டுமின்றி வெட்டும் இயந்திரங்கள், ஒளி உமிழ் டையோடுகள், வெப்பக்கடத்திகள் எனப் பல வகைகளில் பயன்படுகிறது 

பகுப்பு:பொருட்கள்

## மேற்கோள்கள்
பில் ஸ்டோரர்

**பில் ஸ்டோரர்** (*Bill Storer*,பிறப்பு: சனவரி 25 1867, இறப்பு: பெப்ரவரி 28 1912), இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும் , 289 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1897 - 1899 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1867 பிறப்புகள்
பகுப்பு:1912 இறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
கிரென்வில் ஸ்டீவன்ஸ்

**கிரென்வில் ஸ்டீவன்ஸ்** (*Greville Stevens*,பிறப்பு: சனவரி 7 1901, இறப்பு: செப்டம்பர் 19 1970), இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டியிலும் , 243 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1930 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1901 பிறப்புகள்
பகுப்பு:1970 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஹென்றி கிரே

**ஹென்றி கிரே** *(Henry Gray)* ஓர் ஆங்கில உடல்கூறு இயல் அறிஞர் மற்றும் அறுவை மருத்துவர் ஆவார். *** [[ஹென்றி கிரேயின் மனித உடற்கூறு இயல்|கிரேஸ் அனாட்டமி]]*** நூலைப் பதிப்பித்ததன் பொருட்டு இவர் உலகெங்கும் அறியப்படுகிறார். இந்த நூலே உலகம் முழுவதும் உள்ள மருத்துவ மாணவர்கள் மற்றும் மருத்துவர்களால் வாழ்நாள் முழுதும் படிக்க வேண்டிய நூலாக உள்ளது.  
## வாழ்க்கை வரலாறு
கிரே 1827 ஆம் ஆண்டு இலண்டனில் பெல்கிரேவியாவில் பிறந்தார்.  1845 ஆம் ஆண்டு புனித ஜார்ஜ் மருத்துவமனையில் மாணவராய்ச் சேர்ந்தார். அங்கே இவர் மிகவும் கடின முயற்சியுடன் நிதானமாய் உடற்கூறு இயலைக் கற்றார். மாணவராய் இருக்கும் போதே *ராயல் காலேஜ் ஆஃப் சர்ஜன்ஸ்* நடத்திய கட்டுரைப் போட்டியில் பரிசு பெற்றார்.

1852 ஆம் ஆண்டு தனது 25ஆவது அகவைத் துவக்கத்திலேயே ராயல் சொசைட்டியின் உறுப்பினராய்த் தேர்ந்தெடுக்கப்பட்டார்.

### கிரேஸ் அனாட்டமி

1858 ஆம் ஆண்டு கிரே தனது உடற்கூறு இயல் புத்தகத்தின் முதல் பதிப்பை வெளியிட்டார். இதில் 750 பக்கங்கள் கொண்ட இந்நூலுள் 363 படங்கள் இடம் பெற்றிருந்தன. இந்த படங்கள் ஹென்றி கார்ட்டர் எனும் கிரேயின் நண்பரால் வரையப்பட்டு இருந்தன. இந்த நூல் புகழடைய கார்டடரின் ஓவியங்களும் உறுதுணையாய் இருந்தன. 1960 ஆம் ஆண்டில் இரண்டாவது பதிப்பையும் கிரே தானே தயாரித்து வெளியிட்டார்.

### மரணம்
1861 ஆம் ஆண்டு சின்னம்மை பாதித்த தன் உறவினரைக் கவனித்து வந்த கிரே தானும் சின்னம்மையால் பாதிக்கப்பட்டார். 13.06.1861 அன்று தனது முப்பத்து நான்காம் வயதில் ஹென்றி கிரே இயற்கை எய்தினார். (உறவினர் பிழைத்து விட்டார்)

அனாட்டமி நூலின் முதல் இரண்டு பதிப்புகள் மட்டுமே கிரேயால் வெளியிடப்பட்ட போதும் இன்றளவும் இந்த நூல் கிரேஸ் அனாட்டமி என்ற பெயரில் அவரது பெயரிலேயே வெளியிடப்படுகிறது.

## மேற்கோள்கள்

பகுப்பு:உடற்கூற்றியல்
பகுப்பு:மருத்துவர்கள்
பகுப்பு:1827 பிறப்புகள்
பகுப்பு:1861 இறப்புகள்
பகுப்பு:பெரியம்மை நோயால் இறந்தவர்கள்
கிரேஸ் அனாடமி

*மருத்துவ நூல் - கிரேஸ் அனாடமி (நூல்).
* தொலைகாட்சித் தொடர்  - கிரேஸ் அனாடமி (தொலைக்காட்சித் தொடர்).
கிரீட் சண்டை

**கிரீட் சண்டை** (*Battle of Crete*, இடாய்ச்சு: *Luftlandeschlacht um Kreta*) என்பது இரண்டாம் உலகப் போரின் போது நாசி ஜெர்மனி கிரேக்க நாட்டின் கிரீட் தீவின் மீது படையெடுத்து அதனைக் கைப்பற்றிய நிகழ்வினைக் குறிக்கிறது. பால்கன் போர்த்தொடரின் ஒரு பகுதியான இது **மெர்க்குரி நடவடிக்கை** (*Operation Mercury*) என்றும் அழைக்கப்படுகிறது.

ஏப்ரல் 1941ல் ஜெர்மானியப் படைகள் பாசிச இத்தாலிக்கு ஆதரவாக கிரீசு மீது படையெடுத்தன. மூன்று வார காலத்துக்குள் கிரேக்க நாட்டின் பெரும்பாலான பகுதிகளைக் கைப்பற்றி விட்டன. ஏப்ரல் இறுதி வாரத்தில் கிரேக்க அரசும், மன்னர் இரண்டாம் ஜார்ஜும் தலைநகர் ஏதென்சை விட்டு வெளியேறி கிரீட் தீவுக்கு இடம் பெயர்ந்தனர். சில தீவுகளைத் தவிர கிரேக்க மூவலந்தீவில் அனைத்துப் பகுதிகளையும் தங்கள் கட்டுப்பாட்டில் கொண்டு வந்த பின்னர் அடுத்து கிரீட் தீவினை ஜெர்மானியர்கள் தாக்கினர். அத்தீவில் கிரேக்கப்படைகளைத் தவிர பிரித்தானிய மற்றும் பொதுநலவாயப் படைகளும் நிறுத்தப்பட்டிருந்தன. பிரித்தானியக் கடற்படை பெரும் பலத்துடன் தீவினைப் பாதுகாத்ததால் வான்வழியாக படைகளைத் தரையிறக்கி கிரீட்டைக் கைப்பற்ற ஜெர்மானியர்கள் முயன்றனர்.

மே 20, 1941ல் கிரீட் மீதான ஜெர்மானியத் தாக்குதல் தொடங்கியது. ஃபால்ஷிர்ம்யேகர் என்றழைக்கப்பட்ட ஜெர்மானிய வான்குடைப் படைப்பிரிவுகள் வானூர்தி வழியாக கிரீட்டின் பல பகுதிகளில் தரையிரங்கி பல முக்கிய இடங்களைக் கைப்பற்றின. ஆனால் அவற்றுக்கு கிரேக்க, நேச நாட்டுப் படைகள் மற்றும் கிரீட்டின் பொதுமக்களிடமிருந்து பெரும் எதிர்ப்பு ஏற்பட்டது. இரண்டாம் உலகப் போரில் வான்குடை படைப்பிரிவுகள் பெருமளவில் ஒரு தாக்குதலுக்குப் பயன்படுத்தப்பட்டது இதுவே முதல் முறை. மேலும், ஜெர்மானியப் படைகளை அவை தாக்கும் நாட்டின் பொதுமக்கள் பெருமளவில் எதிர்த்துத் தாக்கியதும் இதுவே முதல் முறை. இத்தாக்குதலில் இரு தரப்பிலும் பெரும் சேதங்கள் ஏற்பட்டன. முதல் நாள் தாக்குதலில் ஜெர்மானியர்களால் தங்களுக்கு விதிக்கப்பட்ட முக்கிய இலக்குகள் எதனையும் கைப்பற்ற இயலவில்லை. ஆனால் அடுத்த சில நாட்களில் பல விமான ஓடுதளங்கள் கைப்பற்றப்பட்டு, அவற்றின் மூலம் புதிய துணைப் படைப்பிரிவுகள் கிரீட்டுக்கு அனுப்பப்பட்டன. கிரீட்டில் ஜெர்மானியப் படைகளின் எண்ணிக்கை அதிகமானதால் அவற்றைச் சமாளிக்க முடியாத நேச நாட்டுத் தளபதிகள் கிரீட்டிலிருந்து பின்வாங்க முடிவு செய்தனர். மே 27ம் தேதி ஜெர்மானியப் படைகளுக்குத் துணையாக 3000 பேர் கொண்ட ஒரு இத்தாலியப் படைப்பிரிவும் கிரீட்டில் கடல்வழியாகத் தரையிறங்கி முன்னேறத் தொடங்கியது. அடுத்த மூன்று நாட்களில் கிரீட்டிலிருந்த நேச நாட்டுப் படைகள் கடல்வழியாக எகிப்துக்குக் காலி செய்யப்பட்டன. கிரேக்க அரசர் இரண்டாம் ஜார்ஜும் கிரீட்டிலிருந்து தப்பினார். ஜூன் 1ம் தேதி கிரீட்டில் எஞ்சியிருந்த கிரேக்க மற்றும் நேச நாட்டுப் படைகள் சரணடைந்து கிரீட் சண்டை முடிவுக்கு வந்தது.

வான்குடைப் படைப்பிரிவுகளைக் கொண்டு மேற்கொள்ளப்பட்ட முதல் பெரும் படையெடுப்பான இது ஜெர்மானியர்களுக்குப் பெருவெற்றியில் முடிவடைந்தது. ஆனால் அப்படைப்பிரிவுகளுக்கு ஏற்பட்ட பேரிழப்புகளால் இட்லர் இனி இத்தகு பெரும் தாக்குதல்களில் அவற்றை ஈடுபடுத்தக் கூடாது என தன் தளபதிகளுக்கு ஆணையிட்டு விட்டார். அதேவேளை ஜெர்மானிய வான்குடைப் படைகளின் திறனை உணர்ந்து கொண்ட நேச நாட்டு தளபதிகள் தங்கள் படைகளிலும் இத்தகு படைப்பிரிவுகளை உருவாக்கும் பணிகளைத் தொடங்கினர். இச்சண்டை ஜெர்மானியர்களுக்குப் பிர்ரிய வெற்றியாகவே அமைந்தது.

## மேற்கோள்கள்

பகுப்பு:பால்கன் போர்முனை (இரண்டாம் உலகப்போர்)
பகுப்பு:1941 நிகழ்வுகள்
பகுப்பு:கிரீட்
ஆக்சி ஐதரசன்

**ஆக்சி ஐதரசன்** (*Oxyhydrogen*) என்பது ஐதரசன் (H2) மற்றும் ஆக்சிசன் (O2) வாயுக்கள் சேர்ந்து உருவாகும் கலவையாகும். வாயு நிலையில் உள்ள இந்த கலவை முதன் முதலாக  உலோக பற்ற வைப்பு தீவட்டி விளக்குகளில்  எரிபொருளாகவும்  தீக்களிமண்  உருவாக்குவதில் பற்ற வைக்கவும் பயன்படுத்தப்பட்டது. அதிக செயல் திறனைப் பெற 2:1 ஐதரசன்:ஆக்சிசன் கலவை விகிதம் போதுமானதாகும். ஆக்சிசனேற்றமடையும்  சுவாலையைத் தடுக்க 4:1 அல்லது 5:1 விகித கலவை பயன்படுத்தப்படுகிறது .

## பண்புகள்

ஆக்சி ஐதரசன் எளிதில் தீப்பற்றக்கூடிய வெடிக்கும் தன்மை கொண்ட ஒரு வாயு. இது வளிமண்டல அழுத்தத்தில் 570oC வெப்பநிலையில் தீப்பற்றக்கூடியது. இந்த வாயுக்கலவை தீப்பற்றி எரியும்போது நீராவியையும், வெப்ப ஆற்றலையும் வெளியேற்றுகிறது. அதிகபட்சமாக 2800oC வெப்பத்தை வெளியேற்றுகிறது. இதனுடைய வெப்பமானது ஹைட்ரஜனை காற்றில் எரிக்கும்போது ஏற்படும்  வெப்பத்தை விட 700oC கூடுதலானது.

## மேற்கோள்கள்

பகுப்பு:வேதிப் பொருட்கள்
பகுப்பு:வேதிக் கலவைகள்
பகுப்பு:தீ
பகுப்பு:எரிபொருட்கள்
பகுப்பு:ஐதரசன் தயாரிப்பு
பகுப்பு:தொழிற்சாலை வாயுக்கள்
பகுப்பு:மின்னாற்பகுப்பு
இராமசாமி சிவன்

**இராமசாமி சிவன்** பத்தொன்பதாம் நூற்றாண்டில் வாழ்ந்த ஒரு தமிழிசை அறிஞர் ஆவார். இவர் புகழ்பெற்ற மகா வைத்தியநாத அய்யரின் தமையன் ஆவார். இவரின் தந்தை துரைசாமி அய்யரிடம் தனது துவக்க கால இசைப் பயிற்சியைப் பெற்ற இராமசாமி சிவன் பின்பு மாநோன்புச்சாவடி வேங்கட சுப்பயரிடம் இசை பயின்றார்.

இராமசாமி சிவன் தனது பெரிய புராணக் கீர்த்தனைகளுக்காகப் பெரிதும் அறியப்படுகிறார்.

## மேற்கோள்
கலைக்களஞ்சியம் - தமிழ் வளர்ச்சிக் கழக வெளியீடு - இரண்டாம் பாகம்- பக்கம் 65

பகுப்பு:தமிழிசை வரலாறு
பகுப்பு:தமிழிசை ஆய்வாளர்கள்
வீ. செல்வராஜ்

**வீ. செல்வராஜ்** (பிறப்பு:  மே 16 1935, இறப்பு: மே 31 2000,  மலேசியாவில் மூத்த எழுத்தாளர்களுள் ஒருவராவரான இவர் மலேசியா எழுத்தாளர்களுக்காக பல நல்ல காரியங்களைச் செய்தவராக இனங்காட்டப்படுகின்றார். யாராவது புத்தகங்கள் வெளியிட்டால், உடனை தொடர்பு கொண்டு பாரி புத்தக விற்பனை மையத்துக்கு இருபது புத்தகங்களை பெற்றுக்கொள்வார். தேசிய நூலகத்துக்கு ஐந்து புத்தகங்கள், மலாயா பல்கலைக்கழகத்திற்குப் பத்துப் புத்தகங்கள் கொடுக்க ஏற்பாடு செய்வார்.
## புத்தக வெளியீடு
வீ. செல்வராஜ் பதினேழு புத்தகங்களை வெளியிட்டுள்ளார். இவற்றில், ஆறு புத்தகங்கள், 1988- 1998 ஆம் ஆண்டுவரை, அந்தந்த ஆண்டுகளில் பிற எழுத்தாளர்கள் எழுதிய மிகச் சிறந்த படைப்புகளைத் தேர்ந்தெடுத்து, டாக்டர். இரா. தண்டாயுதம் நினைவிலக்கியப் பேரவையின் கீழ் 'மலேசியத் தமிழ் இலக்கியம்' என்ற நூலாக்கி வெளியிட்டிருக்கிறார். இதில் சிறுகதைகள், மரபுக்கவிதைகள், புதுக்கவிதைகள், நாவல்கள் இடம் பெற்றுள்ளன.
## சிறந்த படைப்புகள்
ஒவ்வொரு ஆண்டும் மலேசியத் தமிழ் இலக்கிய உலகில் வெளியாகும் படைப்புகளில் சிறந்தவற்றைத் தேர்ந்தெடுத்து அவற்றை 'மலேசியத் தமிழ் இலக்கியம்' என்ற தலைப்பில் தனது சொந்த செலவில் தொகுத்து கடந்த பத்து ஆண்டுகளாக சீரிய முறையில் தமிழ்த்தொண்டாக செய்து வந்திருக்கின்றார்.
## வெளியிடப்பட்ட நூல்கள்

* சில உண்மைகள்
* ஓர் இலட்சியவாதி ஓர் அரசியல்வாதி
* நின்றதுபோல் நின்றனையே நெடுந்தூரம் சென்றனையே
* திருக்கோயில் வழிபாடு
* கருவைத்தேடி
* ஒரு வித்தியாசமான பார்வை
* மகாபாரத மணித்துளிகள்
* மலேசியத் தமிழ் இலக்கியம் 1988
* மலேசியத் தமிழ் இலக்கியம் 1989/90
* மலேசியத் தமிழ் இலக்கியம் 1991/92
* மலேசியத் தமிழ் இலக்கியம் 1993/94
* மலேசியத் தமிழ் இலக்கியம் 1995/96
* ஞானவித்து
* தனியொருவன்
* ஒரு பத்திரிக்கையாளனின் பார்வையில்
* பிரதமர் ஆடினால்.
* மலேசியத்தமிழ் இலக்கியம் 1999 (அவரது இறுதி முயற்சி)
## உசாத்துணை
* மலேசியத் தமிழ் எழுத்துலகம் தளத்தில் வீ. செல்வராஜ் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1935 பிறப்புகள்
பகுப்பு:2000 இறப்புகள்
நிர்மலா பெருமாள்

**நிர்மலா பெருமாள்** மலேசியாவில் எழுத்தாளர்களுள் ஒருவராவார். ஒரு பள்ளி ஆசிரியை. மூன்று பெண் மக்களுக்கு தாயான இவர், தமிழ் இளைஞர் மணிமன்ற உறுப்பினராக பல சமூக பணிகளில் ஈடுபட்டு வருகின்றார்.
## எழுத்துத் துறை ஈடுபாடு
1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கவிதைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## இவரது நூல்கள்
* நெருப்பு நிலவு
* மலரட்டும் மனித நேயங்கள்
* வரலாற்றுக்குள் ஒரு வரி
* குயில் கூவி துயில் எழுப்ப
* தண்ணீரை ஈர்க்காத தாமரை
## இவரது வரவேற்புப் பெற்ற சிறுகதைகள்
* அவள் அழமாட்டாள்
* ஆலய புறாக்கள்
* ஆண் மனதின் ஆழம்
* கசந்து போன மருந்து

## வரவேற்புப் பெற்ற வானொலி நாடகங்கள்
* மனதில் உறுதி வேண்டும்
* வாழ்ந்த வரைக்கும்
* அர்த்தங்கள் அற்பங்களானால்
## வரவேற்புப் பெற்ற கவிதைகள்
* நியாயத் தராசு நேராக இருக்கட்டும்
* விறகு வெட்டி
* மானம் விமானம் ஏறுதய்யோ
* சித்திரையில் ஒரு முத்திரை
* மந்திரிக்கோர் மந்திரி
* ராகங்கள் தொடரட்டும்
* பெண்ணல்ல கண்ணா உன்னைப்பெற்றவள்
* கோரிக்கையற்ற கூட்டமா?
* மலரட்டும் மனித நேயங்கள்
* சிதறிய சலங்கைகள்
## பரிசுகள்
இவரது படைப்புக்கள் தேசிய நிலையில் பல பரிசுகளை வென்றுள்ளன.
## உசாத்துணை
* மலேசியத் தமிழ் எழுத்துலகம் தளத்தில் நிர்மலா பெருமாள்  பக்கம் 

பகுப்பு:மலேசியத் தமிழ் எழுத்தாளர்கள்
கிறிஸ் டவாரே

**கிறிஸ் டவாரே** (*Chris Tavaré*, பிறப்பு: அக்டோபர் 27 1954), இங்கிலாந்து அணியின் துடுப்பாட்டக்காரர் ஆவார். இவர் 31 தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளி லும் 431 முதல்தர துடுப்பாட்டப் போட்டிகளிலும், 399ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1980 - 1989 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1954 பிறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:வாழும் மக்கள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
நேசமணி ஜோன்

**நேசமணி ஜோன்** (பிறப்பு: டிசம்பர் 9, 1943) மலேசியாவில் எழுத்தாளர்களுள் ஒருவர் ஆவார். இவர் மலாக்கா தமிழர் சங்கத்தில் மாதர் பகுதித் தலைவியும், மலாக்கா பயனீட்டாளர் சங்கத்தில் செயற்குழு உறுப்பினரும், கிறிஸ்த்துவ தமிழ் சபையின் வட்டாரத் தலைவியும், மலாக்கா சிலம்பக் கழகத்தின் ஆலோசகருமாவார்.

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத் துறையில் ஈடுபட்டு வருகின்றார். பெரும்பாலும் சிறுகதைகள், தொடர்கதைகள், ஆன்மீக மற்றும் தன்முனைப்புக் கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## பரிசில்களும் விருதுகளும்
* எழுத்துப் பணிக்குப் பல மேடைகளில் பல பரிசுகள் பெற்றுள்ளார்.
* டத்தோ பத்மநாதன் இலக்கிய விருது பெற்றுள்ளார் (1990)
## உசாத்துணை
* மலேசியத் தமிழ் எழுத்துலகம் தளத்தில் நேசமணி ஜோன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1943 பிறப்புகள்
ஜார்ஜ் ஸ்ட்ரீட்

**ஜார்ஜ் ஸ்ட்ரீட்** (*George Street*, பிறப்பு: திசம்பர் 6 1889), இறப்பு: ஏப்ரல் 24 1924), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 197 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1889 பிறப்புகள்
பகுப்பு:1924 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
ஹார்பட் ஸ்ரூட்விக்

**ஹெர்பெர்ட் ஸ்ரூட்விக்** (*Herbert Strudwick*, பிறப்பு: சனவரி 28 1880), இறப்பு: பிப்ரவரி 14 1970), இங்கிலாந்து அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டிகளிலும் 674 முதல்தர துடுப்பாட்டப் போட்டிகளிலும் கலந்து கொண்டுள்ளார். 1910 - 1926 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1880 பிறப்புகள்
பகுப்பு:1970 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
சாள்ஸ் ஸ்டட்

**சாள்ஸ் ஸ்டட்** (*Charles Studd*, பிறப்பு: திசம்பர் 2 1860), இறப்பு: சூலை 16 1931), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் 99 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1860 பிறப்புகள்
பகுப்பு:1931 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஜார்ஜ் ஸ்டட்

**ஜார்ஜ் ஸ்டட்** (*George Studd*, பிறப்பு: அக்டோபர் 20 1859, இறப்பு: பிப்ரவரி 13 1945), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் 87 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1859 பிறப்புகள்
பகுப்பு:1945 இறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
கென் டெய்லர்

**கென் டெய்லர்** (*Ken Taylor *, பிறப்பு: ஆகத்து 21 1935), இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும் , 313 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 - 1964 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1935 பிறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
உபய வேதாந்தம்

**உபய வேதாந்தம்** அல்லது **ஸ்ரீவைஷ்ணவம்** என்பது ஆழ்வார்கள் பாசுரங்களின் முடிவும் வேதங்களின் முடிவும் ஒன்றே எனும் வைணவக் கொள்கை ஆகும். சமசுகிருதம் மட்டுமே கோவில்களில் வழிபாட்டு மொழியாக இருந்த நிலையில்  வேதாந்த தேசிகர் காலத்தில் ஆழ்வார்களின் நாலாயிர திவ்வியப் பிரபந்தங்களும் வேதங்களைப் பாடும் அதே மெட்டில் பாடும் படி செய்யப்பட்டன. இதனால் வேதாந்த தேசிகர் உபயவேதாந்தாச்சாரியார் என்றும் அறியப்படுகிறார்.
## மேற்கோள்கள்

பகுப்பு:வைணவ சமயம்
சி. சொக்கலிங்கம்

**சி. சொக்கலிங்கம்**  (பிறப்பு: சனவரி 4,  1939), மலேசியாவில் எழுத்தாளர்களுள் ஒருவராவார். இவர் தனது தொடக்கக் கல்வியை கிள்ளான் வாட்சன் தமிழ்ப் பள்ளியிலும், இடைநிலைக் கல்வியை மெதடிஸ்ட் ஆங்கிலப்பள்ளியிலும் பயின்றார். அதன் பின் தஞ்சை மருத்துவக்கல்லூரியில் பயின்று  முழு நேர மருத்துவத் தொழில் புரியும் இவர் இலக்கியத்துறையிலும் அதிக ஈடுபாடு கொண்டுள்ளார். சிதம்பரன், நடராஜ் போன்ற புனைப்பெயர்களிலும்  இவர் எழுதிவருகிறார்.

## இலக்கிய ஈடுபாடு
1955-1957 ஆம் ஆண்டுகளில் 'இளைஞன் குரல்' எனும் கையெழுத்து ஏட்டை நடத்தி பத்திரிகை துறையில் தன்னை அறிமுகப்படுத்திக்கொண்டார். இவரது முதல் சிறுகதை 'ஆண்டவன் கூலி' என்ற தலைப்பில் 1968-ஆம் தமிழ் நேசன் ஞாயிறு பதிப்பில் இடம் பெற்றது. அதனைத் தொடர்ந்து இதுவரை 200-க்கும் மேற்பட்ட சிறுகதைகள், நாவல்கள், கட்டுரைகள், கவிதைகள் படைத்துள்ளார்.
## நாவல்கள்
* மனவீணை - 1990
* கோவில் முழுவதும் கண்டேன் - 1984
* குழலி - 1988
* பேசும் ஊமைகள் - 1991
## சிறுகதைத் தொகுப்புகள்
* துணை - 1982
* உன்னையன்று கேட்பேன் - 1986
## கட்டுரை நூல்கள்
* இந்தப் பயணம் தொடரும் - 1985
* மனதுக்கினிய சைவ சமயம் - 1987
## கவிதை நூல்
* நிலவொளி மலர்கள்
## தொடர்கதைகள்
* இவர்கள் வித்தியாசமானவர்கள் - 1990
* சுவர் - 1992

## பரிசும் பாராட்டும்
* இவரது 'மண வீணை' நூல், சென்னைத் தமிழ் வளர்ச்சி மன்றத்தால் சிறந்த நாவலாக பரிசு பெற்றது (1992).
* மலேசியத் தமிழ் எழுத்தாளர் சங்கம், சிறந்த சிறுகதை எழுத்தாளருக்கான பரிசும் மாராட்டும் வழங்கிச் சிறப்பித்தது (1990).
* மருத்துவ மாணிக்கம் (1986)
* இலக்கியச் செம்மல்'
* 'எழுத்து வேந்தன்' (1990, 1992)
## உசாத்துணை
* மலேசியத் தமிழ் எழுத்துலகம் தளத்தில் டாக்டர். சி. சொக்கலிங்கம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1939 பிறப்புகள்
லெஸ் டெய்லர்

**லெஸ் டெய்லர்** (*Les Taylor*, பிறப்பு: அக்டோபர் 25 1953), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1985 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1953 பிறப்புகள்
பகுப்பு:வாழும் மக்கள்
போல் டெய்லர்

**போல் டெய்லர்** (*Paul Taylor*, பிறப்பு: ஆகத்து 8 1964), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1993/94 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1964 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:வாழும் மக்கள்
லயனல் டென்னிசன்

**லயனல் டென்னிசன்** (*Lionel Tennyson, 3rd Baron Tennyson*, பிறப்பு: நவம்பர் 7 1889, இறப்பு: சூன் 6 1951), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 477 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 - 1923 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1889 பிறப்புகள்
பகுப்பு:1951 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:பிரித்தானிய மிலிட்டரி துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ராமன் சுப்பா ராவ்

**ராமன் சுப்பா ராவ் ** (*Raman Subba Row*, பிறப்பு: சனவரி 29 1932), இங்கிலாந்து அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் 260 முதல்தர துடுப்பாட்டப் போட்டிகளிலும் கலந்து கொண்டுள்ளார். 1958 - 1961 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1932 பிறப்புகள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பீட்டர் சச்

**பீட்டர் சச்** (*Peter Such *, பிறப்பு: சூன் 12 1964), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் 306 முதல்தர துடுப்பாட்டப் போட்டிகளிலும் கலந்து கொண்டுள்ளார். 1993 - 1999 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1964 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:வாழும் மக்கள்
ஃபிரேங்க் சக்

**ஃபிரேங்க் சக்** (*Frank Sugg*, பிறப்பு: சனவரி 11 1862, இறப்பு: மே 29 1933) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் 305 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1862 பிறப்புகள்
பகுப்பு:1933 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:டெர்பிசையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஹெர்பட் சட்கிளிஃப்

**ஹர்பட் சட்கிலிஃப்** (*Herbert Sutcliffe*, பிறப்பு: நவம்பர் 24 1894, இறப்பு: சனவரி 22 1978), இங்கிலாந்து அணியின் துடுப்பாட்டக்காரர். இவர் 54 தேர்வுத் துடுப்பாட்டப் போட்டிகளிலும் 754 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## ஆரம்பகால வாழ்க்கை
சம்மர் பிரிட்ஜ், வடக்கு யார்க்ஷயரில் ஹெர்பர்ட் சட்கிளிஃப் 24 நவம்பர் 1894 அன்று பிறந்தார் .இவரின் பெற்றோர் வில்லி மற்றும் ஜேன் சுட்க்ளிஃப். ஹெர்பர்ட் ஆகியோரின் மூன்று மகன்களில் இரண்டாவது குழந்தையாகப் பிறந்தார்.  இவரது சகோதரர்கள் ஆர்தர் மற்றும் பாப் ஆவர். இவரது வீட்டிற்கு அருகிலுள்ள டாக்ரே வங்கிகளில் ஒரு மரத்தூள் ஆலையில் பணிபுரிந்த வில்லி சுட்க்ளிஃப், ஒரு தீவிர துடுப்பாட்ட வீரர் ஆவார். இவர் சங்களுக்காக துடுப்பாட்டம் விளையாடினார்.

ஹெர்பர்ட் குழந்தையாக இருந்தபோது இவரது குடும்பம் புட்ஸிக்கு குடிபெயர்ந்தது, அங்கு வில்லியின் தந்தை *கிங்ஸ்* நில உரிமையாளராக இருந்தார். வில்லி *பப்பில்* பணிபுரிந்தார் மற்றும் பரவலாக அறியப்பட்ட புட்ஸி செயின்ட் லாரன்ஸ் துடுப்பாட்டசங்கத்தில் துடுப்பாட்டம் விளையாடினார். இவர் ரக்பி கால்பந்தும் விளையாடியுள்ளார், மேலும் ஒரு ரக்பி போட்டியின் போது ஏற்பட்ட காயம் 1898 இல் இவரது மரணத்திற்கு வழிவகுத்தது.

இவரது குடும்பம் மீண்டும் டார்லிக்கு குடிபெயர்ந்தது. இவரது மூன்று அத்தைகளும் உள்ளூர் சபை தேவாலயத்தின் அர்ப்பணிப்புள்ள உறுப்பினர்களாக இருந்ததால், மூன்று சிறுவர்களும் அங்கு மத போதனைகளைப் பெற்றனர். ஹெர்பர்ட் வாழ்நாள் முழுவதும் உறுதியான கிறிஸ்தவராக இருந்தார். இளைஞனாக இருந்த போது ஞாயிறு பள்ளி ஆசிரியராக இருந்த இவர், தேவாலய அணிக்காக விளையாடியபோது துடுப்பாட்டவீரராக முதலில் கவனிக்கப்பட்டார்.

ஹெர்பர்ட் 1908 ஆம் ஆண்டில் 13 வயதில் பள்ளியை விட்டு வெளியேறினார். மேலும்  காலணி நிறுவனத்தில் ஒரு "*கிளிக்கர்*" ஆக பயிற்சி பெற்றார்.1911 ஆம் ஆண்டில், இவருக்கு ஒரு உள்ளூர் ஜவுளி ஆலையில் எழுத்தர் வேலைவாய்ப்பைப் பெற்றார்.

## முதல் தரத்  துடுப்பாட்டம்
யார்க்சயர் துடுப்பாட்ட அணிக்காக சட்க்ளிஃப் முதல் தரத் துடுப்பாட்டப் போட்டியில் தேர்வானார். ஆனால் போர் வந்ததனால் இவரின் முதல் போட்டி தாமதமானது. இறுதியாக அவருக்கு வாய்ப்பு வந்தபோது அவருக்கு 24 வயது. மே 1919 இல், அப்போது அதிக பலம் கொண்ட அணியாக கருதப்பட்ட 1 வது லெவன் அணிக்கு எதிராக கவுண்டியின் 2 வது லெவன் அணிக்காக விளையாடினார். அந்தப் போட்டியில் 51 ஓட்டங்கள் எடுத்தார். இவரது விளையாடும் திறன் சிறப்பாக இருந்ததாக *யார்க்ஷயர் போஸ்டில்*  இவர் இடம் பெற்றார். அதன்பிறகு இவர்  மீண்டும் 2 வது லெவன் அணிக்காக விளையாடியதில்லை. யுத்தத்தின் பின்னர் யார்க்ஷயரின் முதல் கவுண்டி வாகையாளர்  போட்டி மே 26 மற்றும் 27 ஆகிய தேதிகளில் பிரிஸ்டலில் க்ளூசெஸ்டர்ஷைர் துடுப்பாட்ட அணிக்கு எதிராக நடந்தது. அதில் நாணய சுழற்சியில் வெற்றி பெற்ற பின்னர் இவர் ஆறாவதாக களம் இறங்கினார். அந்தத் தொடரின் முதல் போட்டியில் 11 ஓட்டங்களை எடுத்தார். மொத்தமாக  271 ஓட்டங்கள் எடுத்தார். அந்தப் போட்டியில் 63 ஓட்டங்கள் மற்றும் ஓர் ஆட்டப் பகுதியில் அந்த அணி வெற்றி பெற்றது.

## சான்றுகள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1894 பிறப்புகள்
பகுப்பு:1978 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ரோய் டெட்டர்சல்

**ரோய் டெட்டர்சல்** (*Roy Tattersall *, பிறப்பு: ஆகத்து 17 1922), இங்கிலாந்து அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டியிலும் , 328 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1954 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1922 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:2011 இறப்புகள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்